**À Tout le Monde** е сингл на Мегадет од нивниот шести студиски албум *Youthanasia*, издаден во февруари 1995 г. преку Капитол Рекордс. Во 2007 песната била преработена и реиздадена под насловот „À Tout le Monde (Set Me Free)". Новата верзија се нашла на албумот *United Abominations*, а била препеана во соработка со Кристија Скабија од италијанскиот хеви метал бенд Лакуна Коил.

Омотот на синглот од 2007 година

Музика и текст
--------------

Видео записот за песната „À Tout le Monde" бил забранет од страна на музичкиот канал MTV, бидејќи според нив поттикнувал на самоубиство. Во едно интервју од 1994, предводникот на Мегадет, Дејв Мастејн, изјавил:

>  Песната не говори за самоубиство. Во суштина, зборува за тоа кога ги губиме луѓето што ги сакаме, чувствуваме дека тие имаат нешто да ни кажат. Ова е можност за тие што се пред заминување да соопштат нешто. Мојата намера беше кога би имал само три секунди на им пренесам нешто на луѓето пред да умрам, тоа би било: пријатели мои, многу ве сакам, но сега морам да одам. Тоа се последните зборови кои ќе ги изговорам и кои ќе ме ослободат. Нема да се извинувам, нема да речам дека ќе ми недостасуваат, или дека ќе ги чекам. Ќе напоменам дека ги сакав сите, без разлика дали биле добри или лоши.
> 
> 
> 
>   
> 
> 
> 
> 

И преснимената верзија на песната, заедно со спотот не биле пуштени во етерот, бидејќи според Ем-Ти-Ви: „забраната сѐ уште важела".

Наслов
------

*À Tout le Monde* на француски значи „до цел свет", „до сите". Рефренот на песната е „*à tout le monde, à tous mes amis, je vous aime, je dois partir*", што во превод на македонски би било: „До секој, до сите мои другари, ве сакам, но морам да заминам". Првичниот наслов на песната немал акцент врз почетното „à" ниту во насловот, ниту во книшката од албумот. Оваа ситна грешка била исправена на изданието од 2007 година.

Преработената верзија
---------------------

Новото издание на песната излегло под насловот „"À Tout le Monde (Set Me Free)", кое воедно било дует со Кристина Скабија, вокал на италијанскиот хеви метал бенд Лакуна Коил. Гитарите свиреле по стандардните скали, за разлика од постарата верзија. Втората разлика е што новата снимка била во малку побрзо темпо, а изведбата на Глен Дровер била технички подобра од онаа на Марти Фридман.

Нумерата „À Tout le Monde (Set Me Free)" била издадена како прв сингл од албумот *United Abominations*, а бил направен и спот за нејзина промоција. Насловот бил променет само како оваа верзија би се разликувала од старата, иако на некои изданија насловот останал непроменет. Исто така новиот наслов бил со акцентирано „à".

Поврзаност со убиствата во колеџот Довсон
-----------------------------------------

Во септември 2006 година се случил инцидент во колеџот Довсон, каде еден од тамошните асистенти извршил оружен напад врз студентите. При огнената престрелка имало една погината жртва и 19-мина ранети, за на крајот самиот извршител на акцијата да се самоубие. Неговото име е Кимвер Гил, кој имал свој блог посветен на готската субкултура. На денот на самиот масакр, оставил порака дека ја преслушувал песната „À Tout le Monde". Еве што изјавил Мастејн по тој повод:

>  Многу бев лут на типот зашто се обиде да ја претвори нашата песна од убава во нешто многу грдо. Им ја посветувам на оние кои го загубија животот, а им ја подарувам на оние кои моментално закрепнуваат. Гил не заслужува да биде обожавател на Мегадет.
> 
> 
> 
>   
> 
> 
> 
>

Список на песни
---------------

Изданието во САД

| Бр. | Наслов | Текстописци | Траење |
| --- | --- | --- | --- |
| 1. | „A Tout le Monde"   | Дејв Мастејн, Дејвид Елефсон, Марти Фридмен, Ник Менза | 4:28 |
| 2. | „Problems"   | Глен Матлок, Џони Ротен, Пол Кук, Стив Џонс | 3:56 |
| 3. | „New World Order" (демо) | Мастејн, Елефсон, Фридмен, Менза | 3:25 |
| **Вк. траење:** | **11:49** |

Холандското издание

| Бр. | Наслов | Текстописци | Траење |
| --- | --- | --- | --- |
| 1. | „A Tout le Monde"   | Мастејн, Елефсон, Фридмен, Менза | 4:28 |
| 2. | „Symphony of Destruction" (демо) | Мастејн | 5:32 |
| 3. | „Architecture of Aggression" (демо) | Мастејн, Елефсон | 2:49 |
| 4. | „New World Order" (демо) | Мастејн, Елефсон, Фридмен, Менза | 3:25 |
| **Вк. траење:** | **16:14** |

Музички персонал
----------------

***Youthanasia:***

* Дејв Мастејн - вокал и гитара
* Марти Фридмен - гитара
* Дејвид Елефсон - бас гитара
* Ник Менза - тапани, перкусија

***United Abominations:***

* Дејв Мастејн - вокал и гитара
* Глен Дровер - гитара
* Џејмс Ломензо - бас гитара
* Шон Дровер - тапани, перкусија
* Кристија Скабија - вокал (гостин на песната)

Наводи
------

1. ↑  *Arsenal of Megadeth* DVD. Capitol Records. 2006.
2. ↑  „Megadeth Lyrics - Youthanasia Info". The Realms of Deth. Архивирано од изворникот на 2011-08-14. Посетено на 2013-03-16.
3. ↑  United Abominations liner notes
4. ↑  „BLABBERMOUTH.NET - MEGADETH's New Version Of 'À Tout Le Monde' To Feature LACUNA COIL's SCABBIA". Roadrunnerrecords.com. Архивирано од изворникот на 2008-06-04. Посетено на 2011-08-13.
5. ↑  „Interview - Dave Mustaine's opinion of Gill". Chartattack.com. 2006-09-29. Архивирано од изворникот на 2011-06-07. Посетено на 2011-08-13.
6. ↑  „Encyclopaedia Metallum: The Metal Archives - Megadeth - A Tout le Monde". The Metal Archives. Посетено на 2011-08-13.

Надворешни врски
----------------

* Текстот на песната
* Спотот за À Tout le Monde на YouTube

Поврзано
--------

* Мегадет
* Youthanasia
* United Abominations

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Megadeth |
| --- |
|  |
| 
**Дејв Мастејн** **·**  **Дејвид Елефсон** **·**  **Шон Дровер** **·**  **Крис Бродерик**Крис Поланд **·** Гар Семјуелсон **·** Џеф Јанг **·** Чак Белер **·** Ник Менза **·** Марти Фридмен **·** Џими Деграсо **·** Ал Питрели **·** Џими Слоас **·** Вини Колајута **·** Џејмс Мекдонаф **·** Глен Дровер **·** Џејмс Ломензо |
|  |
| Студиски албуми | *Killing Is My Business... and Business Is Good!* **·**  *Peace Sells... but Who's Buying?* **·**  *So Far, So Good... So What!* **·**  *Rust in Peace* **·**  *Countdown to Extinction* **·**  *Youthanasia* **·**  *Cryptic Writings* **·**  *Risk* **·**  *The World Needs a Hero* **·**  *The System Has Failed* **·**  *United Abominations* **·**  *Endgame* **·**  *Thirteen* **·**  *Super Collider* |
|  |
| Албуми во живо | *Rude Awakening* **·**  *Gigantour* **·**  *Unplugged in Boston* **·**  *That One Night: Live in Buenos Aires* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Мини албуми | *Last Rites* **·**  *Maximum Megadeth* **·**  *Hidden Treasures* |
|  |
| Компилации | *Capitol Punishment* **·**  *Still Alive… and Well?* **·**  *Back to the Start* **·**  *Warchest* **·**  *Set the World Afire* |
|  |
| Видео албуми | *Rusted Pieces* **·**  *Exposure of a Dream* **·**  *The Making of Youthanasia* **·**  *Behind the Music* **·**  *Rude Awakening* **·**  *Video Hits* **·**  *Arsenal of Megadeth* **·**  *That One Night: Live in Buenos Aires* **·**  *Live in San Diego* **·**  *Rust in Peace Live* **·**  *The Big 4 Live from Sofia, Bulgaria* |
|  |
| Синглови | „Mechanix" **·**  „Wake Up Dead" **·**  „Peace Sells" **·**  „Mary Jane‎" **·**  „In My Darkest Hour" **·**  „Liar‎" **·**  „Hook in Mouth" **·**  „Holy Wars... The Punishment Due" **·**  „Hangar 18" **·**  „Go to Hell" **·**  „Symphony of Destruction" **·**  „Foreclosure of a Dream‎" **·**  „Sweating Bullets" **·**  „Skin o' My Teeth" **·**  „Angry Again‎" **·**  „99 Ways to Die" **·**  „Train of Consequences" **·**  „À Tout le Monde" **·**  „Trust" **·**  „Almost Honest" **·**  „Use the Man‎" **·**  „A Secret Place" **·**  „Crush 'Em" **·**  „Insomnia" **·**  „Breadline" **·**  „Moto Psycho" **·**  „Dread and the Fugitive Mind" **·**  „Die Dead Enough" **·**  „Of Mice and Men" **·**  „The Scorpion" **·**  „Gears of War" **·**  „À Tout le Monde (Set Me Free)" **·**  „Never Walk Alone… A Call to Arms" **·**  „Head Crusher" **·**  „The Right to Go Insane" **·**  „Public Enemy No. 1" **·**  „Whose Life (Is It Anyways?)" **·**  „Super Collider" **·**  „Kingmaker" |
|  |
| Турнеи | Clash of the Titans **·**  Gigantour **·**  American Canrnage Tour **·**  European Carnage Tour **·**  |
|  |
| Поврзани статии | Дискографија **·**  Награди и номинации **·**  Членови **·**  Вик Ретлхед **·**  Gigantour **·**  Металика **·**  Slayer |

 |